*Народно читалище „Стефан Караджа - 1936” с. Телериг община Крушари*

[***shitaliste1936telerig@abv.bg***](mailto:shitaliste1936telerig@abv.bg)

***У С Т А В***

**НА НАРОДНО ЧИТАЛИЩЕ „СТЕФАН КАРАДЖА-1936”С. ТЕЛЕРИГ ОБЩИНА КРУШАРИ ОБЛАСТ ДОБРИЧ**

|. ОБЩИ РАЗПОРЕДБИ

Чл.1. НЧ „Стефан Караджа – 1936”е традиционно самоуправляващо се българско просветно сдружение със седалище с. Телериг, община Крушари, област Добрич което изпълнява и държавни културно-просветни задачи. В неговата дейност могат да участват всички граждани без ограничение на възраст,пол, политически и религиозни възгледи и етническо самосъзнание.

Чл. 2. Работи в тясно взаимодействие с културни институти, учебни заведения, държавни органи и обществени организации, с които може да се сдружава за провеждане на съвместна дейност.

Чл.3. Читалището може да се съюзява с други читалища, за защита на своите интереси и за провеждане на съвместни дейности и инициативи.

Чл.4. Народно читалище „Стефан Караджа-1936” е юридическо лице с нестопанска цел от момента на вписването му в регистъра на Окръжен съд гр. Добрич.

||. ЦЕЛИ И ЗАДАЧИ

Чл.5. Целта на Народното читалище е да задоволява потребностите на гражданите като:

* Развива и обогатява културния живот;
* запазва традициите и обичаите на българския живот;
* разширява знанията на гражданите и приобщаването им към ценностите и постиженията на науката, изкуството и културата;
* възпитава и утвърждава националното самосъзнание;

. 1.

* осигурява достъп до информация.

Чл.6. Основните дейности на читалището са:

* урежда и поддържа библиотека и читалня;
* развива и подпомага любителското художествено творчество;
* организира школи, клубове, празненства, концерти, чествания и други;
* събира и разпространява знания за родния край;
* създава и съхранява музейна сбирка;
* организира създаване и поддържане на електронни информационни мрежи;
* предоставя компютърни и интернет услуги;
* извършва допълнителна стопанска дейност, свързана с предмета на основната им дейност в съответствие с действащото законодателство, като използва приходите от нея за постигане на определените в устава им цели. Народните читалища не разпределят печалба.

Чл.7. Читалището няма право да предоставя собствено, или ползвано от членовете му имущество възмездно и безвъзмездно на: религиозни общности и юридически лица с нестопанска цел, за хазартни игри и нощни заведения!

* за постоянно ползване от политически партии и организации
* на председателя, секретаря, членовете на настоятелството и проверителната комисия и на членовете на техните семейства.

Чл.8. Читалището може да се сдружава с други читалища за постигане на своите цели, за провеждане на съвместни дейности и мероприятия.

* Читалищните сдружения нямат право да управляват и да се разпореждат с имуществото на другите читалища, които са техни членове.

|||. УЧРЕДЯВАНЕ

Чл.8. Народно читалище „Стефан Караджа – 1936” е регистрирано на 17.11.1997г. в Добрички окръжен съд като самостоятелно юридическо лице с нестопанска цел.

.2.

Чл.8.(1) Читалище могат да учредят най-малко 50 дееспособни физически лица за селата.

(2) Учредителното събрание приема устава на читалището и избира неговите органи. Уставът урежда:

1. наименованието

2. седалището

3. целите

4. източниците на финансиране

5. органите на управление и контрол, техните правомощия, начина на избирането им, реда за свикването им и за вземане на решения.

6. начина за приемане на членовете и прекратяване на членството им, както и реда за определяне на членския внос.

Чл.9.(1) Читалището придобива качеството на юридическо лице с вписването му в регистъра на окръжния съд, в чийто район е седалището на читалището.

(2)Действията на учредителите извършени от името на народното читалище до деня на вписването пораждат права и задължения само за лицата, които са ги извършили. Лицата, сключили сделките отговарят солидарно за поетите задължения.

(3)Вписването на читалищата в регистъра на окръжния съд се извършва без такси по писмена молба от настоятелството, към която се прилагат:

1. протоколът от учредителното събрание

2. уставът на читалището

3. нотариално заверен образец от подписа на лицето, представляващо читалището и валидния печат на читалището.

.3.

(4) В регистъра се вписват:

1. наименованието и седалището на читалището и източникът на първоначалното му финансиране

2. уставът

3. имената на членовете на настоятелството и на проверителната комисия на читалището

4. името и длъжността на лицето, което представлява читалището

5. настъпилите промени по т. 1 и т. 4

(5) Наименованието на народното читалище трябва да не въвежда в заблуждение и да не накърнява добрите нрави. То се изписва на български език. Към наименованието на читалището се добавя годината на неговото първоначално създаване.

(6) Седалището на читалището е населеното място, където се намира неговото управление. Адресът на читалището е адресът на неговото управление.

(7) Всяка промяна в обстоятелствата по ал.4 трябва да бъде заявена в 14 дневен срок от възникването й.

(8) Народното читалище може да кандидатства за държавна и/или общинска субсидия след изтичането на едногодишен срок от вписването в регистъра по чл. 10.

Чл.10.(1) Към министъра на културата се води публичен регистър на народните читалища.

В регистъра по ал. 1 се вписват:

1. Наименованието на читалището;
2. Седалището на читалището и източникът на първоначалното финансиране;
3. Клоновете на читалището;
4. Името на лицето, което представлява читалището;

.4.

1. ЕИК по БУЛСТАТ:
2. Настъпилите промени по т. 1 и т. 5.
3. Всяко читалищно настоятелство в 7 дневен срок от вписването на читалището в съдебния регистър подава заявление за вписване в регистъра по ал.1. Към заявлението се прилагат данните по ал. 2, уставът на читалището и списък с членовете на читалището.
4. Министърът на културата или оправомощено от него длъжностно лице

издава удостоверение за вписване в регистъра по ал.1 и уведомява служебно за това кмета на общината, където се намира седалището на читалището.

1. На читалището, което не е вписано в регистъра по ал. 1 не се предоставят субсидии от държавния и общинския бюджет, както и държавно и общинско имущество за ползване.

|V. УПРАВЛЕНИЕ

Чл.11. т. 1. Членовете на читалището са индивидуални, колективни и почетни.

Т.2. Индивидуалните членове могат да бъдат само български граждани. Те биват действащи и спомагателни.

- действащите членове са дееспособни лица над 18 години, плащат редовно членски внос в размер най-малко 1 лев годишно, имат право на глас за да бъдат избирани в ръководни органи, задължават се да участват във формите организирани от читалището.

- за пенсионери

- спомагателни членове са лица до 18 години, плащат редовно членски внос в размер най-малко 1 лев годишно, имат съвещателен глас, нямат право да избират и да бъдат избирани.

.5.

Т. 3. Колективните членове подпомагат дейността на читалището, участват в поддържането и обогатяването на материалната база, имат право на един глас. Те плащат членски внос в размер най-малко 30 лв.

а/ стопански организации

б/ фирми и търговски сдружения

в/ кооперации и сдружения

т.4. Почетните членове могат да бъдат граждани с особени заслуги към читалището.

Чл.12. Органи на управление на читалището са: ОБЩОТО СЪБРАНИЕ, НАСТОЯТЕЛСТВОТО И ПРОВЕРИТЕЛНАТА КОМИСИЯ.

Чл.13. т.1. Върховен орган на читалището е Общото събрание.

Т. 2. Общото събрание се състои от членовете на читалището имащи право на глас.

Чл.14. Общото събрание:

* Изменя и допълня Устава:
* Избира и освобождава членовете на Настоятелството, Проверителната комисия и Председателя;
* Приема вътрешни актове необходими за организация на дейността на читалището;
* Приема и изключва членовете на читалището;
* Приема основни насоки на дейността на читалището;
* Взема решение за членуване или прекратяване на членството в читалищния съюз;
* Приема бюджета на читалището и годишния отчет до 30 март на следващата година;

. 6 .

* Определя размера на членския внос;
* Отменя решения на органите на читалището;
* Взема решение за откриване на клонове на читалището след съгласуване с общината;
* Взема решение за прекратяване на читалището;
* Взема решение за отнасяне до съда за незаконосъобразни действия на ръководството или отделните читалищни членове;
* Решенията на общото събрание за задължителни за другите органи на читалището.

Чл.15 т.1. Редовно Общото събрание се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или 1/3 от членовете на читалището.

Т.2. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение на събранието.

Т.3. Общото събрание е законно, ако присъстват най-малко половината от членовете на читалището имащи право на глас. При липса на кворум събранието се отлага с 1 час, за да се изчакат членове които не са успели да дойдат в уговорения час. Събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

Т.4. Решения на Общото събрание относно чл.14.ал.1.т.1;4;10;11 и 12. Изменения и допълнения на Устава, изключване на членове на читалището, отмяна на решения на читалището се взема с 2/3 квалифицирано мнозинство. Всички останали решения се вземат с мнозинство повече от половината от присъстващите членове.

.7.

Т.5. Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на общото събрание, ако противоречи на закона или устава.

Т.6. Искът се предявява в едноседмичен срок от узнаването на решението, но не по-късно от една година от датата на вземането на решението.

Т.7. Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаването, но не по-късно от една година от датата на вземане на решението.

Чл.16.т.1. Изпълнителен орган на читалището и Настоятелството, което се състои най-малко от 3 члена, избрани за срок от 3 години. Членовете не трябва да имат роднински връзки по права съребрена линия до четвърта степен. Настоятелството работи на обществени начала. Членовете му трябва да са личности, познаващи дейността на читалището, готови да работят за нейното развитие, да са познати личности от обществото и да могат да контактуват с него, да познават нормативната база. Промени в състава на настоятелството могат да се правят на отчетните и извънредните събрания на читалището.

Т.2. Настоятелството има следните права:

- да свиква Общото събрание

-осигурява изпълнението на решенията взети на Общото събрание

-подготвя и внася отчет в Общото събрание за дейността на читалището

- подготвя и внася в Общото събрание проект за бюджета на читалището и утвърждава щата му

-назначава Читалищен секретар измежду членовете си и утвърждава длъжностната му характеристика;

.8.

- взема решения с мнозинство повече от половината на членовете си;

Чл.17.т.1. Председателят на читалището е член на настоятелството и се избира от общото събрание за срок от 3 години.

Т.2. Председателят:

-организира дейността на читалището съобразно закона, устава и решенията на общото събрание;

-представлява читалището;

-свиква и ръководи заседанията на настоятелството и председателства събранието

-отчита дейността си пред читалищното настоятелство

-сключва и прекратява трудовите договори със служителите съобразно бюджета на читалището и въз основа на решение на настоятелството.

Чл.17а. Секретарят на читалището:

-се назначава от читалищното Настоятелство и ръководи цялостната дейност на читалището и неговия административен състав;

-подготвя въпросите и организира тяхното обсъждане от читалищното настоятелство и осигурява изпълненията на решенията му;

-води кадровите дела на администрацията;

-организира изпълнението на решенията на настоятелството,включително решенията за изпълнението на бюджета;

-отговаря за работата на щатния и хоноруван персонал;

-представлява читалището заедно и поотделно с председателя;

. 9 .

-секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг /съпруга/ на председателя на читалището.

Чл.18. Проверителната комисия се състои най-малко от трима членове, избрани за срок от 3 години.

-членовете на проверителната комисия не могат да бъдат лица, които са в трудово-правни отношения с читалището или са роднини на членове на настоятелството, на председателя, или на секретаря по права линия, съпрузи, братя, сестри и роднини по сватовство от първа степен;

-проверителната комисия осъществява контрол върху дейността на настоятелството,председателя и секретаря на читалището по спазване на закона, устава и решенията на общото събрание;

-при констатирани нарушения проверителната комисия уведомява общото събрание на читалището, а при данни за извършено престъпление и органите на прокуратурата.

Чл.19. Не могат да бъдат избирани за членове на настоятелството и на проверителната комисия и за секретар лица, които са осъждани на лишаване от свобода за умишлени престъпления от общ характер;

-членовете на настоятелството,включително председателят и секретаря подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

V.ИМУШЕСТВО И ФИНАНСИРАНЕ

Чл. 20 Имуществото на читалището се състои от право на собственост и от други вещни права, вземания, ценни книжа, други права и задължения.

. 10.

Чл. 21. Читалището набира средства от следните източници:

* Членски внос
* Културно-просветна и информационна дейност
* Субсидии от държавния и общинския бюджет
* Наеми от движимо и недвижимо имущество
* Дарения и завещания
* Други приходи

Чл.22. Предложенията за годишната субсидия за читалищата по общини, нормативите и механизмът за нейното разпределяне се разработват от Министерството на културата съгласувано с областните администрации и общините по места

-с решение на общинския съвет читалището може да се финансира допълнително над определената по ал.1 субсидия със средства от собствените приходи на общината

-гласуваната от общинския съвет субсидия за читалището определена на основата на нормативи и по реда на ал. 2 не може да се отклонява от общината за други цели.

Чл.23 Предвидените по държавния и общински бюджет средства за читалищна дейност се разпределят между читалищата от комисия с участието на представител на съответната община и се предоставят на читалищата за самостоятелно управление

-при недостиг на средства за ремонта и поддръжката на читалищната сграда средствата се осигуряват от общинския съвет.

Чл. 24. Читалищата не могат да отчуждават недвижими вещи и да учредяват ипотека върху тях;

-движими вещи могат да бъдат отчуждавани, залагани, бракувани или заменяни с по-доброкачествени, но само по решение на читалищното настоятелство.

.11.

Чл.25. Недвижимото и движимото имущество, собственост на читалището, както и приходите от него не подлежат на принудително изпълнение освен вземания, произтичащи от трудово-правни взаимоотношения.

Чл.26. Читалищното настоятелство изготвя годишния отчет за приходите и разходите, който се приема от общото събрание;

-отчетът за изразходваните от бюджета средства се представя в общината, на чиято територия се намира читалището.

Чл.26а. Председателят на народното читалище ежегодно в срок до 10 ноември представя на кмета предложения за своята дейност през следващата година;

-кметът на общината внася направените предложения в общинския съвет, който приема годишна програма за развитие на читалищната дейност в общината;

-програмата по ал.2 се изпълнява от читалището въз основа на финансово обезпечени договори, сключени с кмета на общината;

-председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 2 и за изразходваните средства през предходната година;

-докладите по ал. 4 на читалищата на територията на общината се обсъждат от общинския съвет на първото открито заседание след 31 март с участието на представителите на народните читалища, вносител на докладите.

V|. ПРЕКРАТЯВАНЕ

Чл. 27. Читалището може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация, или по решение на окръжния съд, АКО:

* Дейността му противоречи на закона, устава и добрите нрави;
* Имуществото не му се използва според целите и предмета на дейността на читалището;
* Е налице трайна невъзможност читалището да действа или не развива дейност за период от две години. В тези случаи министърът на културата

.12.

* изпраща сигнал до прокурора за констатирана липса на дейност на читалището;
* Не е учредено по законния ред;
* Е обявено в несъстоятелност;
* Прекратяването на читалището по искане на прокурора се вписва служебно.

Чл. 28. Читалищното сдружение в което е членувало прекратеното читалище, не може да претендира за разпределянето на имуществото на това читалище.

Чл.29. При прекратяване на читалищно сдружение се прилагат съответно чл. 27 и чл.28.

Чл.30. За неуредените в този закон случаи се прилага Закона за юридическите лица с нестопанска цел.

V||. АДМИНИСТРАТИВНО-НАКАЗАТЕЛНИ РАЗПОРЕДБИ

Чл.31. Председател, или секретар на читалище, който предостави имущество н нарушение на чл.3,ал.4 се наказва с глоба в размер от 500 до 1000 лева, както и с лишаване от правото да заема изборна длъжност в читалище за срок от 5 години.

Чл.32. Председател на читалище или представляващ читалищно сдружение, който не заяви вписване в регистъра на читалищата или читалищните сдружения в срок по чл.10, ал. 3 се наказва с глоба от 150 до 300 лева.

Чл.33. Председател на читалище, който не представи доклад за изпълнението на читалищните дейности и за изразходваните от бюджета средства в срока по чл.26,ал.4 се наказва с глоба от 150 до 300 лева.

Чл. 34. Нарушенията се установяват с актове на:

-оправомощени от министъра на културата длъжностни лица /за нарушения по чл.32/;

-кмета на съответната община, или оправомощени от него длъжностни лиза по чл.31 и чл.33;

-наказателните постановления се издават от министъра на културата или от оправомощен от него заместник министър, съответно от кмета на общината;

.13.

-съставянето на актове, издаването, обжалването и изпълнението на наказателните постановления се извършват по реда на Закона за административните нарушения и наказания;

-събраните глоби за нарушения по чл. 32 се внасят в националният фонд „Култура”.

V||. ПРЕХОДНИ И ЗАКЛЮЧИТЕЛНИ РАЗПОРЕДБИ

Параграф 3. Съществуващите народни читалища се регистриран по този закон в срок до 31 декември 1997 година, като представят:

* Протокол от общото събрание свикано след влизането на закона в сила;
* Устав;
* Нотариално заверен образец от подписа на лицето, представляващо читалището и валидния печат на читалището;
* Броят на членовете на общото събрание трябва да съответства на чл.8,ал.

Параграф 4. На народните читалище по реда на Закона за държавната собственост безвъзмездно се отстъпва право на ползване върху сградите и другите недвижими имоти, предоставяни им до влизане в сила на този закон от държавата и общинските органи за читалищни нужди;

С решение на Общото събрание, на основание на чл.14 ал.1,т.1 от ЗНЧ се допълва Устава с процедура за прием на нови членове:

**Членове на читалището могат да се приемат и освобождават както от Общото събрание, така и от Читалищното настоятелство.**

* Правото на ползване се погасява с прекратяването на читалището.

Параграф 5. Възстановява се собствеността на читалищата върху всички имоти, включително и върху земеделски земи, отнети за държавна и общинска нужда независимо от основанията. Възстановяването на правото на собственост върху земеделски земи и въвеждането им във владение се извършват по реда на Закона за собствеността и ползването на земеделските земи.

.15.

Параграф 6. С влизането на този закон в сила на неоземлените читалище се предоставя за ползване 50 декара земя от общинския поземлен фонд, ако има такъв.

Този устав може да се изменя от общото събрание на читалището с мнозинство от 2/3 от присъстващите на събранието;

* Празник на читалището е 24 май – Ден на българската просвета и култура и на славянската писменост;
* Народното читалище има име, кръгъл печат с надпис НЧ”Стефан Караджа-1936”с. Телериг, област Добрич в средата с разтворена книга;
* НЧ „Стефан Караджа-1936” притежава печати „входящ” и „изходящ”
* Настоящият устав е приет на общо събрание на читалището, състояло се на 20.04.2010 година.

­

/КК